Dortmundning «Borussiya» jamoasi Mats Hummels bilan bog‘liq vaziyat bo‘yicha bayonot berdi. Rur klubi futbolchi rahbariyatni o‘zining mavsum yakunlangach «Bavariya»ga o‘tishni rejalashtirgani haqida ogohlantirganini tasdiqladi. Bu transferning amalga oshishi myunxenliklar tomonidan bildiriladigan taklifga bog‘liq bo‘ladi. Hozircha «Borussiya» «Bavariya»dan rasman taklif olmagan. Dortmundliklar klubi murojaatida Hummelsning shartnomasida uning ketishi uchun talab qilinadigan mablag‘ miqdori ko‘rsatilmagani aytilgan. 27 yoshli bu futbolchining «Borussiya» bilan shartnomasi 2017 yilning yoziga qadar tuzilgan. Bundan oldinroq, Hummels «Bavariya» bilan 4 yillik shartnoma tuzish xususida kelishuvga erishgani haqida xabar berilgandi. Uning yangi jamoasidagi maoshi yiliga 10 million yevroni tashkil etishi aytilgan. Ma’lumot uchun, Hummels asli «Bavariya» klubi tarbiyalanuvchisi bo‘lib, u 2008 yilda «Borussiya»ga o‘tgandi.